VSA op hete kole voor verkiesingsuitslag | Maroela Media
In Oregon is die nasionale wag ontplooi om betogers in bedwang te hou. (Foto: ANA)
'n Skare ondersteuners van die Amerikaanse pres. Donald Trump – sommige gewapen – het Woensdag buite 'n kiessentrum in Arizona saamgedrom ná gerugte dat stemme vir die Republikeinse president doelbewus nie getel word nie.
Die betogers, meestal sonder maskers, het "Stop the Steal" en "Count my Vote" buite die sentrum in Phoenix gedreunsing waar die demokrate se presidentskandidaat, Joe Biden, in hierdie stadium 'n bitter skraal voorsprong het. Arizona word as 'n belangrike kiesstaat beskou. Sommige mediahuise het Arizona in Biden se guns verklaar, maar Trump se kamp sê die stryd is nog nie verby nie.
'n Oorwinning vir Biden in Arizona gaan aan hom 11 stemme in die kieskollege verseker en dit sal 'n reusehupstoot wees vir sy poging om sy plek in die Withuis te verseker. Dit gaan ook Trump se opmars aansienlik bemoeilik in 'n staat wat hy in 2016 gewen het.
Fox News en Associated Press het Arizona op die aand van die verkiesing in Biden se guns verklaar, selfs al was net meer as 70% van die stemme toe reeds getel. Dit was 'n stap wat Trump en sy adjudante woedend gemaak het.
'n Groot getal gewapende sheriffs het 'n oog op die sowat 200 betogers gehou terwyl hulle "Shame on Fox" uitgeroep het. Sommige van die betogers sê hulle het na die stempunt opgeruk ná 'n twiet van die aktivis Mike Cernovich.
Gerugte op Facebook dat stemme by die sentrum nie getel word nie omdat kiesers verkeerde penne gebruik het, het soos 'n veldbrand versprei – maar plaaslike kiesbeamptes het dit ten sterkste ontken.
Betogers drom saam buite 'n stempunt. (Foto: ANA)
In sommige sleutelstate word stemme nog getel, maar Trump het reeds die Demokrate daarvan beskuldig dat hulle die verkiesing probeer steel en regstappe is al in verskeie state oor die kiesproses aanhangig gemaak.
In Detroit het soortgelyke tonele afgespeel. 'n Groep van sowat 30 betogers, die meeste van hulle Republikeine, is toegang tot 'n kiessentrum wat hulle wou binnegaan, verbied ná bewerings dat die stemtellery daar bekonkel word.
Trump het in Michigan ook met regstappe begin om verdere stemtellery te verhoed.
In die stad Portland is talle polisielede en die nasionale wag intussen ontplooi nadat laataand-betogings daar handuit geruk het. Die polisie het beslag gelê op vuurwerk, hamers en 'n geweer en het minstens 10 mense in hegtenis geneem in reaksie op wydverspreide geweld op die aand ná die verkiesing.
In New York is minstens 50 mense ook tydens betogings aangekeer.
Daar was betogings in verskeie ander stede, maar die meeste daarvan het vreedsaam verloop.
Intussen lyk dit of Biden al hoe nader aan 'n oorwinning kom, selfs al het Trump homself vroeër al tot wenner verklaar.
Demokrate/ANC selfde mense.
Is skokkend dat mense vir 'n president kan stem wat skaars 'n volledige sin kan sê sonder hulp.
Joe Biden en die Demokrate beskuldig Trump gedurig daarvan dat hy teen immigrasie is. So ek hoop dat, as Biden president word, hy dit makliker sal maak vir veral wit Suid-Afrikaners om na Amerika te immigreer. As die Demokrate hulle mooi liberale holier than though houding oor menseregte ten volle uitleef, behoort hulle in elk geval met skok te reageer oor hoe wit mense in SA behandel word.
Baie African Americans en Latinos se oë het oopgegaan vir die leuens van die Demokrate en het openlik gesê hulle ondersteun Pres. Trump. So ja, sy ondersteuningsbasis het definitief vergroot en hier is definitief 'n gekonkel aan die gang. Waarom vat die finale uitslag so lank? Hulle is bedrieglik en skelm. Moenie vergeet die slegte verloorders wat die Demokrate was in 2016 dat hulle nou nog tantrums gooi oor Trump. So enigeen wat hulle eweskielik vertrou is net soos die Demokrate!